# Fototeca de la Diputació Provincial d'Osca

La Fototeca de la Diputació Provincial d'Osca és una fototeca que conserva part del patrimoni documental aragonès, especialment patrimoni fotogràfic de la institució i fons privats de fotògrafs relacionats amb l'Alt Aragó. Té la seu a la ciutat d'Osca.
La Fototeca de la Diputació Provincial d'Osca és de titularitat pública i és gestionada per la Diputació Provincial d'Osca.

## Història

La Fototeca de la Diputació Provincial d'Osca es crea el 1989, quan la Diputació adquireix el fons fotogràfic de Ricardo Compairé (1883-1965), fotògraf local pioner en la seva professió. Durant alguns anys (2005-2008) també es va dir Arxiu de Fotografia i Imatge de l'Alt Aragó (AFIAA). Des de llavors la Fototeca ha reunit desenes de fons fotogràfics, en diferents formats i suports, de fotògrafs professionals així com de particulars.

## Edifici

La Fototeca de la Diputació Provincial d'Osca se situa a l'edifici del Centre Documental i de la Imatge d'Osca, en el qual també es troba l'arxiu de la institució. L'edifici, inaugurat el 2007, és de nova construcció i es troba al carrer Gibraltar número 13, prop d'altres serveis culturals i educatius de la ciutat.

## Fons documentals

Els seus fons documentals contenen, al desembre de 2013, més de 60.000 fotografies, la primera d'elles realitzada el 1867. Gairebé 10.000 d'aquestes fotografies provenen de fotògrafs professionals.
Els ingressos d'aquests fons en la Fototeca es realitzen per donació, dipòsit, compra o digitalització d'originals. Entre ells cal destacar els següents:
* Fons de fotògrafs
      * Ricardo Compairé Escartín (1913-1945)
      * Mariano Gómez Zamora (1920-1950)
      * Ildefonso San Agustín Mur (1918-1940)
      * Alfonso Foradada Coll (1944-1960)
      * Ricardo del Arco y Garay (1914-1930)
      * Marqués de Santa María del Villar (1936-1940)
      * José Oltra Mera (1913-1981)
      * Santos Baso Simelio (1920-1950)
      * Joaquín Galán Bernal (1920-1940)
      * Antonio López Santolaria (Tonón de Baldomera) (1905-1945)
      * Felipe Coscolla Plana (1907-1940)
      * Manuel Choy Llena (1930-1940)
* Col·leccions particulars
      * Vicente Campo Palacio (1910-1945)
      * Petrín Pardo Allué Siglo XX
* Fotografies soltes

## Accés

Una part important dels fons de la Fototeca de la Diputació Provincial d'Osca, més de 10.000 fotografies antigues, estan visibles per internet a través del cercador DARA, Documents i Arxius d'Aragó.L'accés a aquestes imatges és lliure, encara que per a la seva reproducció poden existir limitacions derivades de la legislació espanyola vigent sobre propietat intel·lectual i conservació del patrimoni històric.

## Referències

* 1 2 Fototeca de la Diputación Provincial de Huesca. «Fototeca: La historia de la Diputación de Huesca y del territorio altoaragonés a través de la fotografía». [Consulta: 18 desembre 2013].
* 1 2 Fototeca de la Diputación Provincial de Huesca. «Fototeca Diputación de Huesca: Principales fondos accesibles en DARA». Arxivat de l'original el 2013-12-20. [Consulta: 18 desembre 2013].

## Bibliografia

* Fototeca de la Diputación Provincial de Huesca. «Fototeca: La historia de la Diputación de Huesca y del territorio altoaragonés a través de la fotografía». [Consulta: 18 desembre 2013].
* Generelo Lanaspa, Juan José. «Patrimonio de la imagen: Diputación de Huesca». A: Signos de la imagen. Huesca: Diputación Provincial, 2006, p. 253-283. ISBN 84-95005-71-9.
* Generelo Lanaspa, Juan José «Fondos y colecciones fotográficas de titularidad pública en Aragón». Artigrama, 27, 2012, pàg. 83-112.
* «La Fototeca de la Diputación Provincial de Huesca». A: Actas de las VIII Jornadas de Archivos Aragoneses: Huesca, 25-28 de noviembre de 2008. Vol. 1. Huesca: Gobierno de Aragón & Diputación Provincial, p. 81-89 [Consulta: 18 desembre 2013]. Arxivat 2013-12-20 a Wayback Machine.

## Enllaços externs

* Archivos fotográficos accesibles en DARA, Documentos y Archivos de Aragón
* Buscador de fotografías en la Fototeca de la DPH